CELEX: 62015TN0515
Language: sl
Date: 2015-09-01 00:00:00
Title: Zadeva T-515/15: Tožba, vložena 1. septembra 2015 – Almaz-Antey/Svet

9.11.2015   
            
            
               SL
            
            
               Uradni list Evropske unije
            
            
               C 371/33
            
         Tožba, vložena 1. septembra 2015 – Almaz-Antey/Svet
   (Zadeva T-515/15)
   (2015/C 371/34)
   Jezik postopka: angleščina
   
      Stranki
   
   
      Tožeča stranka: OAO Concern PVO Almaz-Antey (Moskva, Russija) (zastopnika: C. Stumpf in A. Haak, odvetnika)
   
      Tožena stranka: Svet Evropske unije
   
      Predloga
   
   Tožeča stranka Splošnemu sodišču predlaga, naj:
   
               —
            
            
               Sklep Sveta (SZVP) 2015/971 z dne 22. junija 2015 o spremembi Sklepa Sveta 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL, 2015 L 157, str. 50) razglasi za ničen v delu, v katerem se nanaša na tožečo stranko, in
            
         
               —
            
            
               toženi stranki naloži plačilo stroškov tožeče stranke.
            
         
      Tožbeni razlogi in bistvene trditve
   
   Tožeča stranka v podporo tožbi navaja šest tožbenih razlogov.
   
               1.
            
            
               Prvi tožbeni razlog: s sklepom Sveta je kršeno načelo sorazmernosti.
            
         
               2.
            
            
               Drugi tožbeni razlog: Svet je neutemeljeno in nesorazmerno posegel v temeljne pravice tožeče stranke, in sicer v pravico do obrambe in pravico do učinkovitega sodnega varstva.
            
         
               3.
            
            
               Tretji tožbeni razlog: Svet ni podal ustrezne in zadostne obrazložitve za njeno vključitev v seznam oseb, subjektov in organov, za katere veljajo omejevalni ukrepi zaradi delovanja Rusije, ki povzroča destabilizacijo razmer v Ukrajini.
            
         
               4.
            
            
               Četrti tožbeni razlog: Svet ni predložil dokaza, da je tožeča stranka vpletena v destabilizacijo razmer v Ukrajini ali da vpliva na izvajanje sporazumov iz Minska.
            
         
               5.
            
            
               Peti tožbeni razlog: Svet je storil očitno napako s tem, da je menil, da je bilo katerokoli merilo za uvrstitev na seznam v primeru tožeče stranke izpolnjeno pri omejevalnih ukrepih.
            
         
               6.
            
            
               Šesti tožbeni razlog: zaradi ugotovitve ničnosti Sklepa Sveta 2015/971/SZVP Uredba Sveta (EU) št. 833/2014 nima zadostne pravne podlage, kar pomeni, da uvrstitev tožeče stranke na seznam v Uredbi Sveta (EU) št. 833/2014 z Izvedbeno uredbo Sveta (EU) št. 826/2014 ne učinkuje več.